Милли кейемдәрҙең етешмәүе, музыкаль аппаратураның булмауы ла уның эшмәкәрлегенә кәртә түгел; сөнки илен, телен һөйгән ҙур йөрәкле башҡорттар уға терәк. Ҡатай башҡорто Шарапов Рафаэль Сабир улы үҙәккә ҡиммәтле тиреләр бүләк итте, ә уңған йәмәғәтсебеҙ һәм спонсорыбыҙ Альбина Зөфәр ҡыҙы Солтанова башҡорт малахайҙары һәм сағыу милли балалар костюмдарын тегеп бирҙе был байрамға. Милләтебеҙ мәҙәниәтен үҫтереүгә үҙҙәренең тос өлөшөн индергәндәре өсөн рәхмәт уларға.